Iteddu almi yewweḍ ɣer yiwet n taddart texla-tt tteryel ; ḥedd ur ttyezdiɣ ! ibda andah :  ay it taddart, ma tettseddiqem kra !  Taswiɛt temlal-it-id yiwet n tteryel tenna-as :  Lɛeslama a mmi !  Truḥ teǧǧa-t kra n teswiɛt teqqel-d, tewwi-as-d ayen i wumi i izmer ad t-yeddem d nneɛma : iwzan, awren, zzitTenna-as :  awqet i tekkiḍ akka qqel-d, aweḍ-d ɣer ɣur-i, ad ak-d-ɣiteɣ s kra, ad terfedeḍ iman-ik.  Ur t-id-tewwi ara ddunit deg lefreḥ. Tameḍḍuyt-is tɛell-as anezgum mya ur dyennejmaɛ ara zik ; ur yennum ara i ṭtewwil akk annect-a. Mi i ikcem axxam-is, tessefqsa-t-id tmeṭṭut-is : - D acu i k-yeǧǧan almi d tura - Ass-agi, yessemlal-iyi Rebbi d yiwet n tmexluqt ẓer-d acu i d-wwiɣ ! Kra n wussan kan ata yekka-as tabburt. Tɣat-it-id nnig wayen i d-ibubb abrid amezwaru; rnan mmeslayen ddeqs, tenna-as : - A mmi, mya tamurt, ɣef ara teqqimeḍ din ulac; agurbi-nni n wexxam kan ur tufiḍ; taxeddimt ulac, nekk ɣur-i tamurt, ɣur-i lerzaq, awi-d tameṭṭut-ik d warraw-ik, taseḍed ɣer da. Ad ak-d-fkeɣ tamurt, ad ak-d-rnuɣ axxam. - Ur uksaneɣ ara. A kemm iyi-ɛellen akka deg yigenni, yemma temmut, kemm deg umkan-is !